Odense Adresse-Contoirs Efterretninger, 1813-05-21
(Af Hamb. og Altn. Aviser.) Om Slaget ved Lützen den 2 Mai findes nu i den Leipziger Avis følgende franske Berretning: "Den russiske Armee og Blüchers Korps vare gaaede over Elben ved Dresden og Meissen, marscherede mod Pegau- og Zeis, og forenede sig med Wittgensteins Korps fra Dessau. Keiser Napoleon var med Fyrsten af Moskauls og Hertugen af Ragusads Korpser samt nogle Divisioner af Garden, hvilken Magt dog ikke stod i noget Forhold til de Forbundnes, rykket frem fra Erfurt. Jfølge Keiserens Plan, og efter en af de vise Beregninger, hvorpaa denne store Mand har givet saa mange Beviser, skulde Vicekongens, Keiserens, og General Bertrand's fra Jtalien ankomne) Armeer støde sammen paa Lützens Sletter den 1 Mai ved Gustav Adolfs Monument. De Forbundne maatte have indseet, at Keiserens Plan var at levere et afgjørende Slag, og derfor besluttet ved et almindeligt Angreb at forekomme dette. Denne Omstændighed reddede dem uden Tvivl fra en endnu større Ulykke. Talrige Infanterie- og Kavallerie Korpser saavelsom Eliterne af den Keiserl. Garde vare endnu ikke ankomne. - Just som Keiseren vilde iværksætte Foreningen med Vicekongen, blev Fyrsten af Møs kan som dækkede Centrum, angrebet af den hele fjendtlige Magt. Gen. Souhams Division, som bestod af nye udskrevne Tropper, udholdt Fiendens Angreb i 2 Timer. 3 Gange bleve de forbundne Tropper slagne tilbage; 3 Gange fornyede de Angrebet, og dreve de Franske til Kayma. Hertugen af Ragusa (Marmont, kom nu til Understøttelse og dækkede Fyrsten af Moskaus i høire Fløi, hvorpaa man iværksatte et nyt Angreb, men da Wittgenstein førte alle Reserverne og den preussiske og russiske Garde frem, fik de Allierede en saadan Overlegenhed, at man atter maatte gaae tilbage. Nu stillede Kiser Napoleon sig i Spidsen for sin Garde, medens Hertugen af Tarent (Macdonald, deboucherede med sin Kolonne, for at omgaae Fjendens høire Fløi. Den Enthusigsme, som Keiseren tilligemed den tapre Fyrste af Moskau meddeelte sine Soldater, seirede over Overtallet. Forgiæves vilde Fjendens uhyre Kavallerie benytte de for dets Angreb saa gunstige Sletter; Soldater, som her førstegang saae Fjenden, lode uden Forskrækkelse disse uhyre Masser nærme sig paa 50 Skridt, og nedstødte dem med Bajonetterne. Slaget varede med Forbittrelse til Kl. 10 om Aftenen. Den forbundne Armee benyttede Natten til at trække sig tilbage over Pegau. Den vilde være blevet ganske tilintetgjort, hvis Keiseren havde havt Kavallerie, men den største Deel deraf var først kommet til Erfurt. - Dette Slag er et af de mærkværdigste i Historien. Den forbundne Armee har lidt et uhyre Tab, som kan anslaaes til 25 - 30,000 Md. Døde, Saarede, og Fangne; blandt de Døde var Prindsen af Meklenborg Strelitz, hvem Keiseren har ladet begrave i Pegaumed alle Krigshonneurs. Vi have ingen Person af Udmærkelse mistet paa denne herlige Dag. - Keiseren er den 4de brudt op fra Pegau, for at forfølge Fjenden, som flyer til Dresden og Meissen. Vicekongen af Jtalien har den 5te slaget Gen. Miloradovitsch's Korps paa 9000 Mk. ved Rochliz og drevet ham tilbage. Leipzig blev paa Slagdagen besat af Lauristons Division, som den 3die igjen forlod den; men Staden besattes atter den 4de af Fyrsten af Moskau, hvis Korps hel Dagen og Natten trak her igjennem med beundringsværdig Orden. Vor Stad ligner en stor Leir, 9 Divisioner ventes.